Ilmu komputer itu apa sih? Jelaskan dalam bahasa minangkabau ya

Ilmu komputer (bahasa Inggris: Computer Science), Sacaro umum diaratian sabagai ilmu nan mampalajari baik tentang komputasi, perangkek kareh (hardware) maupun perangkek luneik (software). Ilmu komputer mancakuik baragam topik nan bakaitan dek komputer, mulai dari analisis abstrak algoritme sampai subyek nan labiah konkret sarupo bahaso pemrograman, perangkek luneik, tamasuk perangkek kareh. Sabagai suatu disiplin ilmu, Ilmu Komputer labiah manekankan pado pemrograman komputer, jo rekayasa perangkek luneik (software), samentaro teknik komputer labiah cenderung bakaitan dek hal-hal sarupo perangkek kareh komputer (hardware). Namun, kaduo istilah tasabuik acok disalah aratian dek banyak urang.

Tesis Church-Turing mangecekan bahwa sadolah alaik komputasi nan alah umum dikatahui sabananyo samo dalam hal apo nan bisa inyo karajoan, sakalipun dek efisiensi nan babeda. Tesis iko kadang-kadang dianggap sabagai prinsip dasa dari ilmu komputer. Paro ahli ilmu komputer biasonyo manekankan komputer von Neumann atau mesin Turing (komputer nan mangarajoan tugas nan ketek jo deterministik pado suatu wakatu tatentu), karano hal sarupo itulah kabanyakan komputer digunoan sakarang iko. Paro ahli ilmu komputer jugo mampalajari jinih mesin nan lain, babarapo diantaronyo alun bisa dipakai sacaro praktikal (sarupo komputer neural, komputer DNA, jo komputer kuantum) sarato babarapo diantaronyo masih cukuik teoretis (sarupo komputer random and komputer oracle).

Ilmu Komputer mampalajari apo nan bisa dikarajoan dek babarapo program, jo apo nan indak (komputabilitas jo intelegensia buatan), baa program tu harus mangevaluasi suatu hasil (algoritme), baa program harus manyimpan jo maambiak bit tatentu dari suatu informasi (struktur data), jo baa program jo pangguno bakomunikasi (antamuko pangguna jo bahaso pemrograman).

Ilmu komputer baraka dari elektronika, matematika jo linguistik. Dalam tigo dekade tarakhia dari abad 20, ilmu komputer alah manjadi suatu disiplin ilmu baru jo alah mangembangkan metode jo istilah surang.

Departemen ilmu komputer patamo didirikan di Universitas Purdue pado tahun 1962. Hampia sado universitas sakarang mampunyoi departemen ilmu komputer.

Pangharagoan tatinggi dalam ilmu komputer adolah Turing Award, pamanang pangharagoan iko adolah sado pionir di bidangnyo.